Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 1032

a) A mesterképzési szakon végzettek ismerik: – az óegyiptomi nyelv összes fázisát, 2008/120. szám – az óegyiptomi nyelv mindhárom írásának (hieroglif, hieratikus, démotikus) sajátosságait, – a kopt nyelvet és írást, – az ókori Egyiptom történetét, annak kapcsolatait a keleti Mediterraneum és Afrika (Núbia) történetével, – az ókori Egyiptom szerepét a hellenizmus és a késő antik kor világában, – az ókori egyiptomi irodalmat és annak tágabb ókori keleti kontextusát, – a kopt irodalmat és annak helyét a korakeresztény irodalomban, – az egyiptomi és kopt nyelvészet és nyelvtörténet problémáit, – az ókori egyiptomi vallás történetét és kérdéseit, az egyiptomi panteont, a legfontosabb vallásos szövegcsoportokat és legfőbb tárgyi emlékeit, – az ókori egyiptomi művészet és építészet történetét és legfőbb tárgyi emlékeit, továbbá az ókori egyiptomi ikonográfiai elemzés módszereit, – az egyiptomi régészet módszertanát, elméletét és gyakorlatát, a régészettudomány egészének keretében, – az ókori egyiptomi (és a középkori kopt) nyelv, irodalom, művészet és kultúra mélyebb összefüggéseinek megértéséhez és magyarázatához szükséges kutatási módszereket, – a fogalmi gondolkodás és az absztrakció értő használatát.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes